Ամենևին զարմանալի չէ, որ Ռոբերտ Քոչարյանը հերքում է իր առնչությունը այս կամ այն բիզնեսին: Տարօրինակ կլիներ, եթե նա անմիջապես և բաց տեքստով խոստովաներ: Սակայն մյուս կողմից ԱԱԾ տեսանյութում բավական հստակ ներկայացված է նաև, թե ինչպես է այլ հարցազրույցի ընթացքում Քոչարյանը խոսում հենց Արմեն Ավետիսյանի մասին՝ որն իր նախագահության շրջանում Մաքսային կոմիտեի ղեկավարն էր, ու ասում, թե իրականում նրա հարստության չափի մասին խոսակցությունները ուռճացված ու չափազանցված են: ԱԱԾ-ն հայտնում է, որ խոսքը 90 միլիոն դոլար արժողության երեք հյուրանոցների մասին է: Գուցե Ռոբերտ Քոչարյանի համար 90 միլիոն դոլարը այդքան էլ շատ փող չէ: Գուցե, ոչինչ ասել չենք կարող, հատկապես այն փողային ծավալների պարագայում, որ հայկական մամուլը վերագրում է Ռոբերտ Քոչարյանին, որպես ունեցվածք կամ կարողություն: